Ainult et, põhimõtteliselt olen ma biseksuaalne. Inimene, keda ma armastan, võiks, kui elu oleks kuidagi muud moodi läinud, ka naine olla. Ja siis oleks kõik teisiti. Me ei saaks  abielluda, me ei saaks käest kinni käia, suudelda, peaks oma pereelu kuskil nurga taga elama, sest muidu me riskiksime halvakspanuga. Ja kui meil oleks laps, võiks vähemalt ühe poole (selle, kes pole lapse bioloogiline vanem) suguselts keelduda meie last meie lapseks pidamast, rääkimata riskist, et laps lasteaias ja koolis oma imelike vanemate pärast narritud ja kiusatud võiks saada.